b'\n_START_ARTICLE_\nKravja dolina, Ljubljana\n_START_PARAGRAPH_\nKravja dolina je predel Ljubljane, ki sodi pod \xc4\x8cetrtno skupnost Center.\n_START_SECTION_\nZgodovina\n_START_PARAGRAPH_\nPredel, ki zajema \xc5\xa1ir\xc5\xa1o okolico dana\xc5\xa1nje Vidovdanske ceste (oz. dana\xc5\xa1njega Tabora), je ime dobilo \xc5\xbee v 17. stoletju in sicer zaradi tu organiziranih \xc5\xbeivinskih sejmov._NEWLINE_Pozneje so \xc5\xbeivinski sejem premaknili bolj izven centra Ljubljane (na podro\xc4\x8dje med dana\xc5\xa1njo Ro\xc5\xa1ko cesto in Kodeljevim) ter biv\xc5\xa1i sejemski prostor prepustili propadu; posledi\xc4\x8dno se je dolina spremenila v smeti\xc5\xa1\xc4\x8de. \xc5\xa0ele v za\xc4\x8detku 20. let 20. stoletja je mesto prodalo zemlji\xc5\xa1\xc4\x8de za gradnjo Sokolskega doma Tabor. Druga pomembnej\xc5\xa1a stavba na podro\xc4\x8dju doline je tudi prvi stanovanjski blok v Ljubljani - Meksika.'